CELEX: 62021TN0420
Language: et
Date: 2021-07-12 00:00:00
Title: Kohtuasi T-420/21: 12. juulil 2021 esitatud hagi – Cargolux Airlines International SA (Cargolux) versus Euroopa Komisjon

23.8.2021   
            
            
               ET
            
            
               Euroopa Liidu Teataja
            
            
               C 338/43
            
         
      12. juulil 2021 esitatud hagi – Cargolux Airlines International SA (Cargolux) versus Euroopa Komisjon
      (Kohtuasi T-420/21)
      (2021/C 338/53)
      Kohtumenetluse keel: inglise
      
         Pooled
      
      
         Hageja: Cargolux Airlines International SA (Cargolux) (Sandweiler, Luksemburg) (esindajad: advokaadid G. Goeteyn ja E. Aliende Rodríguez)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada tervikuna komisjoni 30. aprilli 2021. aasta kiri Cargoluxile;
               
            
                  —
               
               
                  kohustada ELTL artikli 266 esimese lõigu alusel liitu, mida esindab komisjon, hüvitama kahju, mida Cargoluxile tekitati sellega, et komisjon jättis maksmata nii viivise kui ka liitintressi, mis kuulusid tasumisele vastavalt 16. detsembri 2015. aasta kohtuotsusele Cargolux Airlines International SA vs. komisjon (kohtuasi T-39/11), ja seega maksma järgmised summad, ELTL artikli 266 teise lõigu, ELTL artikli 268 ja ELTL artikli 340 teise lõigu alusel:
                  
                              (a)
                           
                           
                              tasumisele kuuluv viivis, st viivis 39 900 000 euro suuruselt summalt Euroopa Keskpanga (EKP) poolt põhilistele refinantseerimistehingutele 1. novembril 2010 kohaldatavas määras (st 1 %), mida on suurendatud 3,5 protsendipunkti võrra, ajavahemiku eest 15. veebruarist 2011 kuni 5. veebruarini 2016, ehk 8 075 972,03 eurot, või kui seda ei tehta, siis intressimääras, mida Euroopa Kohus peab kohaseks, ja
                           
                        
                              (b)
                           
                           
                              tasumisele kuuluv liitintress, st intress eespool punkti a alusel tasumisele kuuluvalt viiviselt, ajavahemiku eest 5. veebruarist 2016 kuni hetkeni, mil komisjon tegelikult maksab eespool punktis a nõutud summad (või kui Euroopa Kohus jätab rahuldamata Cargoluxi nõude, et tasumisele kuuluvat liitintressi arvestataks 5. veebruarist 2016, siis vähemalt ajavahemiku eest hagi esitamise kuupäevast kuni hetkeni, mil komisjon tegelikult maksab eespool punktis a nõutud summad), Euroopa Keskpanga poolt põhilistele refinantseerimistehingutele 1. novembril 2010 kohaldatavas määras (st 1 %), mida on suurendatud 3,5 protsendipunkti võrra (või kui seda ei tehta, siis intressimääras, mida Euroopa Kohus peab kohaseks);
                           
                        
            
                  —
               
               
                  mõista komisjonilt välja kõik Cargoluxi kohtukulud käesolevas menetluses.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  —
               
               
                  Esimene väide, et vaidlustatud otsus, mis tehti teatavaks 30. aprilli 2021. aasta kirjas, rikub õigusnormi ja see tuleb tervikuna tühistada, vastavalt ELTL artiklile 263. Hageja väidab, et vaidlustatud otsuses väidetakse vääralt, et Cargoluxi 2. veebruari 2021. aasta nõue tasumisele kuuluva viivise ja liitintressi maksmiseks on aegunud ja vastuvõetamatu.
               
            
                  —
               
               
                  Teine väide, et komisjon rikkus ELTL artikli 266 esimest lõiku, mistõttu on liit kohustatud hüvitama lepinguvälise kahju, mis võrdub Cargoluxile tasumisele kuuluva viivise ja liitintressi kogusummaga, vastavalt ELTL artikli 266 teisele lõigule, ELTL artiklile 268 ja ELTL artikli 340 teisele lõigule.